Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Cristina Ibarrola Guillén andreak egindako galderaren erantzuna, Foru Diputazioak emana, Nafarroako Ospitalegunea-B-ko aldageletara sartzeko eraikinean itsatsita dauden ELA-LAB-STEILAS-ESK-EHNE-Etxalde-Hiru erakundeen afixei buruzkoa. Galdera 2019ko azaroaren 8ko 34. Nafarroako Parlamentuko Aldizkari Ofizialean argitaratu zen.

Iruñean, 2019ko azaroaren 28an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Cristina Ibarrola Guillén andreak 10-19-PES-00153 idatzizko galdera aurkeztu du. Horren bidez jakin nahi du “zergatik ez dituen afixa horiek kendu Nafarroako Ospitaleguneko Kudeatzailetzak”. Hona Nafarroako Gobernuko Osasuneko kontseilariak horri buruz eman beharreko informazioa:

Administrazio eta Zerbitzu Orokorretako zerbitzuburuarekin harremanetan jarri ondoren, afixa horiek urriaren 28tik azaroaren 3ra bitarteko astean kendu zirela baieztatu digute.

Gainera, agindua eman da sindikatuei buruzko informazio guztia ikusgai egon dadin horretarako jarritako sindikatu-paneletan.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2019ko azaroaren 21ean

Osasuneko kontseilaria: Santos Induráin Orduna